stanford-oval/wikipedia huggingface dataset:
הלחימה ברצועת עזה בין מבצע שומר החומות למלחמת חרבות ברזל
כרונולוגיה > אפריל 2022

בחודש זה אחרי יותר מחצי שנה של שקט: חודש ירי הרקטות מעזה על רקע מבצע "שובר גלים" של צה"ל וכוחות הביטחון בשטחי יהודה ושומרון וירושלים.
ב-17 באפריל בשעות הצהריים הופעלה אזעקת צבע אדום בנחל עוז שבמועצה אזורית שער הנגב. לפי הערבים שוגרו שתי פצצות מרגמה, אך לפי צה"ל מדובר היה באזעקת שווא.
ב-18 באפריל בשעה 20:22 הופעלו התראות צבע אדום בקיבוצים כיסופים ועין השלושה במועצה אזורית אשכול. רקטה אחת יורטה על ידי מערכת כיפת ברזל. בתגובה צה"ל תקף ברצועה.
ב-20 באפריל בשעה 22:32 הופעלו התראות צבע אדום בשדרות, איבים וניר עם. שלוש רקטות שוגרו לעבר ישראל, רקטה אחת נפלה סמוך לבית בשדרות ללא נפגעים. בתגובה חיל האוויר תקף מטרות חמאס בעזה, בהן מפעל תת-קרקעי לייצור מנועי רקטות.
ב-21 באפריל הסלמה בדרום: לאחר תקיפות צה"ל בתגובה לירי מוקדם יותר, סביב השעה 2:04 הופעלו שוב אזעקות צבע אדום בשדרות והסביבה כתוצאה מירי מקלעים כבד שגרם לנזק למספר בתים ויישובים. בתחילה טענו בצה"ל שמדובר בירי של ארבע רקטות לעבר העיר. בשעה 02:34 נשמעה אזעקה נוספת בעיר כתוצאה מירי שאינו רקטי. כמו כן, בוצע ירי טיל קרקע-אוויר לעבר מטוסי צה"ל, ללא נפגעים. בתגובה תקף צה"ל מתחם נ"מ של חמאס. בסביבות השעה 5:00 זוהה שיגור כושל לאזור כיסופים. בשעות הערב רקטה ששוגרה מדרום הרצועה נפלה בשטח הרצועה.
ב-22 באפריל סמוך לשעה 21:00 בערב: שתי רקטות שוגרו מצפון הרצועה, אחת מהרקטות נפלה בשטח פתוח בסמוך לגדר המערכת במועצה אזורית שער הנגב והשנייה נפלה בשטח הרצועה ופצעה פלסטיני אחד.
ב-23 באפריל בשעה 2:00 רקטה שוגרה מרצועת עזה ונפלה בשטח פתוח בעוטף עזה ללא נפגעים, לא הופעלה אזעקת צבע אדום. בבוקר הודיע מתאם פעולות הממשלה בשטחים כי בעקבות המשך ירי הרקטות מעבר ארז ייסגר לכניסת פועלים וסחורות עד להודעה חדשה. בערב מחבלים ניסו לשגר שתי רקטות מצפון הרצועה אך הן כשלו והתפוצצו במשגר.
כרונולוגיה > מאי 2022

ב-19 במאי לוחמי ההגנה האווירית יירטו כלי טיס חשוד בשמי רצועת עזה.
ב-27 במאי לוחמי גדוד הסיור המדברי עצרו שני חשודים פלסטינים שניסו לחדור לשטח ישראל מדרום רצעות עזה. על החשודים נתפסו שני רימונים וסכין.
כרונולוגיה > יוני 2022

ב-3 ביוני בשעות הבוקר המוקדמות, לוחמי צה"ל עצרו שלושה חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל. על החשודים נתפסו שני רימונים וסכין.
ב-4 ביוני בשעות הצהריים, לוחמי צה"ל עצרו שני חשודים פלסטינים שניסו לחצות את מרחב המכשול במרכז רצועת עזה ולחדור לשטח ישראל. על החשודים נתפס רימון יד מאולתר.
ב-6 ביוני, לוחמי צה"ל עצרו חשוד שניסה לחצות את מרחב המכשול בצפון רצועת עזה לשטח ישראל. על החשוד לא נתפס נשק.
ב-9 ביוני, בוצע ירי מרצועת עזה אל עבר היישוב נתיב העשרה, אשר צמוד לגבול הרצועה. כתוצאה מכך, פועל שעבד סמוך לאזור נפצע באורח קל. כמו כן נגרם נזק למבנה וחממות.
ב-18 ביוני לפנות בוקר סמוך לשעה 3:10 הופעלו אזעקות באזור אשקלון והסביבה בעקבות ירי של רקטה אחת ששוגרה מצפון הרצועה ויורטה על ידי מערכת כיפת ברזל, לא היו נפגעים. בבוקר בתגובה לירי חיל האוויר הישראלי תקף מטרות חמאס ברצועת עזה. אחד מיעדי התקיפה של צה"ל ברצועת עזה, היה עמדת תצפית של חמאס שהוצבה מול מושב נתיב העשרה. העמדה הטרידה את התושבים תקופה ארוכה לאור קרבתה למושב. אף שהותקפה, העמדה עמדה על פיגומיה ומספר ימים לאחר מכן שוקמה וקושטה על ידי אנשי חמאס בכרזות הקוראות להשמדת ישראל. תקיפה זו עוררה סערה וזעם רב בציבור הישראלי.
ב-20 ביוני, במהלך הלילה לוחמי צה"ל עצרו שני חשודים שניסו לחצות את מרחב המכשול בדרום רצועת עזה לשטח ישראל. במהלך ניסיון החצייה, החשודים השליכו אמצעי לחימה מאולתר במרחב. על החשודים נתפסה סכין.
כרונולוגיה > יולי 2022

ב-3 ביולי, בשעות הבוקר המוקדמות, לוחמי צה"ל עצרו שני חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל. על החשודים נתפסו שני סכינים ורימון יד.
ב-16 ביולי קצת לפני השעה 1:00 בלילה נשמעו אזעקות צבע אדום באזור אשקלון ובמרחב לכיש ביישובים אחוזם ובמושב גיאה, שתי רקטות נורו מרצועת עזה: אחת מהן יורטה על ידי מערכת כיפת ברזל והשנייה נפלה בשטח פתוח, לא היו נפגעים. בסמוך לשעה 5:00 בבוקר זוהה שיגור נוסף לעבר שטח פתוח בעוטף עזה ולאחר מספר רגעים גם נשמעה אזעקת צבע אדום במושב אחוזם, שתי רקטות נוספות נורו מרצועת עזה. בתגובה, תקף חיל האוויר בשני סבבי תקיפה מטרות של חמאס ברצועת עזה. בערב החליט שר הביטחון בני גנץ כי יוקפא היתר כניסת ה-1,500 פועלים נוספים שאושרה כמה ימים קודם לכן וזאת בעקבות הירי הרקטי.
כרונולוגיה > אוגוסט 2022 - מבצע עלות השחר

ב-1 באוגוסט בשעות הערב והלילה פעלו כוחות צה"ל, מג"ב ושב"כ בג'נין וערים וכפרים נוספים ביהודה ושומרון ועצרו למעלה מ-50 פעילי טרור בג'יהאד האסלאמי הפלסטיני ובראשם בכיר הג'יהאד ביהודה ושומרון באסם א-סעדי. במהלך חילופי האש חוסל מחבל אחד לפחות ונפצעו למעלה מעשרה. בשעות הבוקר של ה-2 באוגוסט החלו צה"ל לחסום כבישים רבים בעוטף עזה, הרכבת בין שדרות לאשקלון נסגרה וקווי אוטבוס בוטלו. תושבי כרם שלום נותרו נצורים בישוב[דרוש מקור]. סגירת הכבישים וההגבלות בעוטף נמשכו גם ב-3 וב-4 באוגוסט והוחלט כי הם ימשכו גם עד ה-5 באוגוסט עקב התרעות על פיגוע אותו מתכנן הג'יהאד האסלאמי לבצע.
בצהרי שישי 5 באוגוסט צה"ל פתח בהתקפה על יעדי הגיהאד האיסלאמי. בתחילת עלות השחר נהרג בסיכול ממוקד תייסיר אל-ג'עברי, מפקד החטיבה הצפונית של הג'יהאד האסלאמי הפלסטיני ברצועת עזה. בנוסף, כוחות צה"ל פגעו בחוליית נ"ט של הג'יהאד בדרכה לבצע פיגוע. בשעה 20:56 של אותו יום הג'יהאד פתח במטח טילים ורקטות על ישובי עוטף עזה, שדרות, אשקלון, אשדוד, יבנה, חבל יבנה, ראשון לציון ובת ים.
ב-6 באוגוסט נורה מטח ראשון לעבר מודיעין ותל אביב. השיגורים לעבר יישובי עוטף עזה והדרום נמשכו באותו היום. צה"ל המשיך לתקוף ברצועה. בערב תקף צה"ל ברפיח באמצעות מטוסי קרב והרג את ח'אלד מנסור, מפקד הג'יהאד האסלאמי בדרום רצועת עזה יחד עם מחבלים אחרים.
ב-7 באוגוסט בערב נורה מטח כבד לגוש דן ותל אביב, ואף בוצע יירוט של מערכת כיפת ברזל מעל נמל התעופה בן-גוריון, כמה שעות לאחר מכן כחצי שעה לפני תחילתה של הפסקת האש נורה מטח ראשון לעבר באר שבע. השיגורים למקומות ישראליים אחרים נמשכו וגם תקיפות צה"ל ברצועה. בערב הוכרז על הפסקת אש שהופרה פעמיים בירי לשדרות ואיבים וגם ליישובי חבל שלום, עד סוף היממה תמה הלחימה.
ב-15 באוגוסט 2022 פלגת סמו"ר של יהל"ם וכוחות הנדסה של אוגדת עזה סיכלו מנהרת טרור בעלת הסתעפויות ועומק עשרות מטרים שחמאס חפר לעבר ישראל.
כרונולוגיה > אוקטובר 2022

ב-11 באוקטובר הפיל צה"ל רחפן של חמאס שחצה את גדר המערכת סביב רצועת עזה.
כרונולוגיה > נובמבר 2022

3 בנובמבר – בפעם הראשונה מאז מבצע עלות השחר שוגרה רקטה לעבר מועצה אזורית אשכול. היא יורטה ולא היו נפגעים. בשעה 22:10 זוהו שלושה שיגורים נוספים משטח רצועת עזה, אך אלו כשלו ונפלו בשטח הרצועה. כתוצאה מהשיגורים הופעלה התרעה בשטח פתוח בלבד. הג'יהאד האסלאמי הפלסטיני לקח אחריות על הירי ואמר שמדובר בתגובה להריגת מפקד ב"חטיבת ג'נין" בצהרי אותו יום. בתגובה לירי חיל האוויר תקף מטרת טרור של חמאס ברצועת עזה.
28 בנובמבר – חיל הים הישראלי עצר שישה פלסטינים על סירה החשודים בהברחת אמל"ח.
כרונולוגיה > דצמבר 2022

3 בדצמבר – רקטה שוגרה לשטח פתוח בצפון עוטף עזה. בתגובה, בליל ה־4 בדצמבר, תקף חיל האוויר עמדה צבאית, מנהרת טרור ומתקן לייצור אמצעי לחימה ורקטות של החמאס. בד בבד, בוצע על ידי החמאס ירי נ"מ לעבר מטוסי חיל האוויר. כמו כן, בסך הכול נורו שש רקטות לעבר מדינת ישראל, מהן שלוש חצו את הגבול לעבר המדינה. בנוסף לאזעקה שהופעלה בשטחים פתוחים בצפון העוטף, אזעקות הופעלו בשטחים הסמוכים למושבים שלומית ובני נצרים בדרום העוטף.[דרוש מקור]
כרונולוגיה > ינואר 2023

ב־3 בינואר בסמוך לשעה 22:15 רקטה שוגרה מדרום רצועת עזה לעבר מועצה אזורית אשכול, אך הרקטה התפוצצה בשטח הרצועה בסמוך לגדר. לא הופעלה התראת צבע אדום.
ב־26 בינואר, סמוך לחצות, שוגרו שתי רקטות מצפון הרצועה לעבר העיר אשקלון והקיבוצים כרמיה וזיקים. שתיהן יורטו בהצלחה על ידי מערכת כיפת ברזל. הירי הזה בוצע כתגובה לעימות במחנה הפליטים ג'נין שבו נהרגו 10 מחבלים בג'נין.
ב-27 בינואר, מספר שעות לאחר שיגור הרקטות ב-26 בינואר, חיל האוויר תקף מטרות חמאס בתגובה לשיגור הרקטות. בזמן התקיפה נשמעה אזעקת צבע אדום במועצה אזורית אשכול כתוצאה מרקטה אחת ששוגרה ויורטה על ידי כיפת ברזל. מספר דקות לאחר מכן שוב נשמעו אזעקות צבע אדום, הפעם במועצה אזורית שער הנגב. שם שוגרו בין שלוש לחמש רקטות שיורטו שנפלו בשטחים או שתפוצצו באוויר בשטח הרצועה אחרי השיגור. בסך הכול שוגרו עשר רקטות לעבר ישראל.
כרונולוגיה > פברואר 2023

ב-1 בפברואר בשעה 17:25 הופעלו אזעקות צבע אדום בעיר שדרות והסביבה, רקטה אחת שוגרה מצפון הרצועה ויורטה על ידי מערכת כיפת ברזל, לא היו נפגעים.
ב-2 בפברואר בסביבות 2:50 עד 3:40 זוהו 12 שיגורי ירי תלול-מסלול, בעיקר רקטות, לעבר ישראל. הרקטות התפוצצו בשטחים פתוחים או באוויר, ללא נפגעים. במקביל חיל האוויר תקף מטרות חמאס ברצועת עזה בתגובה לשיגור הראשון יום קודם לכן לעבר שדרות.
ב-4 בפברואר יירטה כיפת ברזל כלי טיס עוין מעל רצועת עזה.
ב-5 בפברואר הופעלה אזקעת צבע אדום במרחב העיר שדרות כתוצאה "מירי שאינו רקטי".
ב-11 בפברואר יירטה כיפת ברזל רקטה פלסטינית ששוגרה אל עבר קיבוץ נחל עוז.
ב-13 בפברואר סמוך ל-4 לפנות בוקר חיל האוויר תקף אתר של חמאס בצפון הרצועה בתגובה לשיגור הרקטה יומיים קודם לכן לעבר נחל עוז. כמה דקות לאחר התקיפה נשמעה אזעקת צבע אדום במרחב העיר שדרות ובקיבוץ רוחמה שבמועצה אזורית שער הנגב, עקב שיגור מספר טילי קרקע-אוויר שהתפוצצו בשמי שדרות.
ב-23 בפברואר סמוך לשעה 4:00 לפנות בוקר נשמעו אזעקות צבע אדום בערים שדרות ואשקלון והסביבה בעקבות מטח של שש רקטות מצפון הרצועה. חמש יורטו על ידי כיפת ברזל ורקטה נוספת נפלה בשטח פתוח, לא היו נפגעים. שעתיים אחרי הירי תקף צה"ל מטרות של ארגון הטרור חמאס בעזה. במהלך התקיפה שוגרו שתי רקטות נוספות לשטח ישראל, אחת התפוצצה באוויר ואחת נפלה בשטח פתוח. לפי דיווחים בעזה בפעם הראשונה מאז מבצע שומר החומות חמאס השתתף בירי לעבר ישראל[דרוש מקור].
כרונולוגיה > מרץ 2023

ב-2 במרץ עצרו כוחות צה"ל, בשתי תקריות שונות, חשודים שניסו לחדור לשטח ישראל מרצועת עזה.
ב-8 במרץ סמוך לשעה 3:00 לפנות בוקר נשמעה אזעקת צבע אדום במטווח ניר עם כתוצאה משיגור של רקטה אחת שהתפוצצה בשטח פתוח בסמוך לגדר המערכת, לא היו נפגעים. בשעות הצהריים מחבלים הפעילו מטען צד לעבר דחפור D9 משוריין של צה"ל בדרום הרצועה, לא היו נפגעים ובתגובה טנקים של צה"ל תקפו עמדת תצפית של חמאס, שני מחבלים נפגעו קל בתקיפה.
ב-18 במרץ בשעה 18:48 שוגרה רקטה לעבר נחל עוז והתפוצצה בשטח פתוח.
ב-22 במרץ יירטו לוחמי כיפת ברזל כלי טיס בלתי מאויש של חמאס.
כרונולוגיה > אפריל 2023

ב-3 באפריל יירט מטוס קרב מדגם F-16 של צה"ל כלי טיס בלתי מאויש מדגם "שיהאב" שטס מעל רצועת עזה. בתגובה שיגרו הפלסטינים טילי קרקע-אוויר אל עבר מטוס חיל האוויר, אך לא פגעו.
ב-5 באפריל, בין 3:00 ל-7:00 בבוקר, שוגרו עשר רקטות לעבר שדרות ועוטף עזה, מהן חמש יורטו על ידי כיפת ברזל, וארבע נפלו בשטחים פתוחים. הירי מגיע בעקבות מהומות קשות בהר הבית בערב חג הפסח. בשעה 6:30 צה"ל החל לתקוף מטרות ברצועת עזה בתגובה לירי הרקטי, כמה דקות לאחר מכן התחדש הירי לעבר עוטף עזה, שדרות (בה נפגע מפעל), ואזור נתיבות; בסך הכול 20 רקטות שוגרו בסבב זה.
ב-5 באפריל במהלך ליל הסדר שיגרו הפלסטינים שתי רקטות על עוטף עזה. לא דווח על נפגעים. פלוגות אל-קודס של הג'יהאד האסלאמי הפלסטיני לקחו אחריות.
ב-6 באפריל ההסלמה בדרום נמשכה: בסמוך לשעה 5:40 הופעלו התראות צבע אדום במערב הנגב קרוב לאופקים במבועים, שבע רקטות או טילי קרקע-אוויר שוגרו לעבר שטח ישראל, חמש מהן התפוצצו באוויר ושתיים בים.
ב-7 באפריל, קצת אחרי חצות, החל צה"ל בתקיפות אוויריות ברצועת עזה בתגובה לירי הרקטות מעזה ומלבנון במהלך חג הפסח. בתקיפות נפגעו שתי מנהרות טרור ושני אתרים לייצור אמצעי לחימה. בין 1:00 ל-7:00 שיגרו הפלסטינים לפחות 40 רקטות על שדרות, אשקלון ועוטף עזה, אדם נפצע קל בעת ריצה לממ"ד. בית מגורים בשדרות נפגע מפגיעה ישירה. בתגובה טנקים תקפו עמדות של חמאס סמוך לגבול. בסמוך לשעה 15:00, לאחר כמה שעות של שקט, הירי חודש: פצצת מרגמה ששוגרה מדרום הרצועה לכיסופים נפלה בסמוך לגדר המערכת בשטח הפלסטיני.
כרונולוגיה > מאי 2023 - הסלמה בדרום ומבצע מגן וחץ

בסביבות השעה 6:30 ב-2 במאי נורו שלוש רקטות לאזור קיבוץ סעד. הן נפלו בשטחים פתוחים ולא שוגרו מיירטים. הירי בוצעה בתגובה למותו של אסיר הג'יהאד האסלאמי שמת משביתת רעב. בשעה 9:30 שוגרה פצצת מרגמה מרצועת עזה שנפלה סמוך לגדר המערכת בשטח ישראל. בסביבות השעה 15:30 נורו מטחים לעבר אזור שדרות ומועצה אזורית אשכול. בסך הכול נורו 22 רקטות, ארבע מהן יורטו. רקטה פגעה באתר בנייה בשדרות וגרמה לשלושה פצועים – אחד במצב קשה ושניים במצב קל. בסביבות השעה 19:00 בערב שוגרו חמש רקטות שנפלו בסמוך לגדר המערכת בשטח ישראל. בשעה 20:10 הופעלה התראת צבע אדום בכיסופים. בשעה 21:20 שוגרו ארבע רקטות לעבר שדרות ועוטף עזה, אחת יורטה והשאר נפלו בשטחים פתוחים. סמוך לשעה 23:00 החל חיל האוויר הישראלי לתקוף מטרות חמאס ברצועת עזה בתגובה לירי הרקטות לעבר העוטף, במקביל ארגוני הטרור שיגרו רקטות לעבר שדרות ומערב הנגב.
התקיפה נמשכה גם בלילה של ה-3 במאי ובמקביל שיגורים לעבר רחבי העוטף, מועצה אזורית חוף אשקלון ותלמי ביל"ו. מאוחר יותר במשך הלילה שוגרו מטחי רקטות בעיקר לעבר אשקלון והסביבה, בתגובה צה"ל תקף בעזה, כתוצאה מהתקיפה נהרג תושב עזה בן 58 ונפצעו 5. הפסקת האש נכנסה לתוקפה בשעה 4:00 לפנות בוקר באופן לא רשמי. בשעה 5:30 היא הופרה ויורטה רקטה מעל מועצה אזורית שער הנגב.
מבצע מגן וחץ: ב-9 במאי ביצעו צה"ל והשב"כ סיכול ממוקד והרגו שלושה מחבלים בכירים בגא"פ. בנוסף, צה"ל תקף שורת מטרות ברצועת עזה. לטענת משרד הבריאות הפלסטיני, בתקיפות נהרגו 12 פלסטינים.
כרונולוגיה > יולי 2023

ב-5 ביולי בסביבות השעה 1:30 שוגרו חמש רקטות ארטילריות מרצועת עזה אל עבר שדרות ויישובי עוטף עזה. כיפת ברזל יירטה את כולן. חלקי רקטה נפלו על בית בשדרות, אין נפגעים אך נגרם נזק. בתגובה תקפו מטוסי קרב אתר לייצור אמל"ח וחומרי גלם של חמאס.
כרונולוגיה > אוגוסט 2023

ב-20 באוגוסט מערכת כיפת ברזל יירטה כטב"ם בשמי רצועת עזה, אחרי שהחל לטוס מזרחה.
ב-21 באוגוסט מערך ההגנה האווירית יירט כלי טיס בלתי מזוהה בשמי רצועת עזה. בתגובה בוצעו התפרעויות בצפון גבול הרצועה, כ-15 מתפרעים נפצעו אחד מהם באורח קשה.
כרונולוגיה > ספטמבר 2023

בחודש זה חלה הסלמה בגבול עזה: לראשונה מזה זמן התחדשו תהלוכות והפרות סדר אלימות המכונות "צעדות השיבה" לאורך הגדר, ואלו כללו ירי והפעלת מטעני חבלה על גדר הגבול ומערך ההגנה, גם טרור הבלונים חזר. לאחר מכן התגלתה הסיבה שמהומות אלו חזרו כדי להתכונן לטבח שבעה באוקטובר.[דרוש מקור]
ב-13 בספטמבר התפרעו מאות פלסטינים ליד גדר המערכת סביב רצועת עזה. שישה מחבלים נהרגו בניסיון כושל לפוצץ מטען חבלה על הגדר.
ב-15 בספטמבר, ערב ראש השנה, כלי טיס של צה"ל תקף עמדה צבאית של ארגון הטרור חמאס במהלך הפרת סדר אלימה שהתקיימה בסמוך לגדר המערכת סביב רצועת עזה וכללה הפעלת מטעני חבלה ויידוי רימוני רסס לעבר כוחות צה"ל, שלא נפגעו.
ב-19 בספטמבר התפרעו כ-200 פלסטינים על גדר המערכת. לטענת משרד הבריאות הפלסטיני, מחבל בן 25 מח'אן יונס נהרג מירי צה"ל ועוד תשעה נפצעו קשה.
ב-21 בספטמבר במהלך התפרעות אלימה על גדר המערכת, מחבל פתח באש על כוחות צה"ל ונורה על ידי לוחמי ימ"ס מג"ב דרום ונפצע קשה.
ב-22 בספטמבר בשעות הבוקר שריפה פרצה בכיסופים כתוצאה מבלוני תבערה שהופרחו מעזה לראשונה מזה שנתיים. אחר הצהריים פרצו שתי שריפות נוספות במועצה אזורית אשכול כתוצאה מבלוני תבערה שהופרחו מעזה. בתגובה תקף צה"ל שלוש עמדות חמאס בגבול הרצועה שמהן הופרחו הבלונים.
ב-24 בספטמבר, ערב יום הכיפורים, פרצו לפחות שלוש שריפות בעוטף עזה בעקבות בלוני תבערה. צה"ל תקף בתגובה שתי עמדות חמאס באמצעות כטב"ם.
ב-25 בספטמבר אירעו הפרות סדר אלימות על גדר המערכת ומחבל ירה על כוחות צה"ל, שהשיבו אש וזיהו פגיעה. בתגובה כטב"ם תקף את עמדת חמאס ממנה בוצע הירי.
ב-26 בספטמבר טרור הבלונים המשיך: אחר הצהריים זר בלונים המחובר לחומר נפץ התפוצץ בשמי מועצה אזורית אשכול לא היו נפגעים ובנוסף שתי שריפות פרצו במועצה אזורית שער הנגב כתוצאה מבלוני תבערה שהופרחו מעזה. במקביל הפרות הסדר המשיכו גם בערב זה יום 11 ברציפות: מחבלים יידו מטענים, שרפו צמיגים והציתו עמדה צבאית של צה"ל. כוחות צה"ל השיבו באלפ"ה ובערב, בתגובה לטרור, צה"ל תקף שלוש עמדת חמאס בגבול הרצועה.
ב-27 בספטמבר המשיך טרור בלוני התבערה ואלו הציתו לפחות שלוש שריפות בעוטף עזה. בערב הפלסטינים טענו שצה"ל תקף ברצועה, אך דובר צה"ל הכחיש זאת.
ב-28 בספטמבר, אף על פי שדווח על הפסקת טרור הבלונים ועל אף שמעבר ארז נפתח מחדש לכניסת פועלים, פרצה שריפה ביער בארי שבמועצה אזורית אשכול כתוצאה מבלוני תבערה.
כרונולוגיה > אוקטובר 2023 עד לטבח שבעה באוקטובר ומלחמת חרבות ברזל

ב-5 באוקטובר 2 מחבלים שחצו את גדר המערכת סביב רצועת עזה מאזור רפיח נעצרו על ידי תצפיתניות צה"ל.
גם ב-6 באוקטובר 2 מחבלים שחצו את גדר המערכת סביב רצועת עזה מאזור רפיח נעצרו על ידי תצפיתניות צה"ל.
כרונולוגיה > טבח שבעה באוקטובר ומלחמת חרבות ברזל

ב-7 באוקטובר בשעה 6:30 בבוקר חדרו אלפי מחבלי חמאס מרצועת עזה לישראל ופתחו במתקפות טרור רצחניות על יישובי עוטף עזה, שדרות, אופקים ויישובים נוספים בדרום ישראל וחדרו לבסיסי צה"ל בדרום. במקביל פתח החמאס בירי טילים ורקטות על יישובי הדרום, השפלה, המרכז וירושלים. במתקפת הפתע נרצחו למעלה מ-1,163 ישראלים, רובם אזרחים וחלקם בעלי אזרחות זרה. בנוסף למעשי הרצח הם התעללו בקורבנות, השחיתו גופות, אנסו וחטפו מעל 240 בני ערובה, חלקם לתוך רצועת עזה. כוחות הביטחון, צה"ל, משטרת ישראל, משמר הגבול, ימ"מ וכיתות הכוננות הוקפצו להגיב למתקפת הטרור והרגו מעל 1,609 מחבלים פלסטינים בשטח ישראל. בתגובה הכריזה מדינת ישראל על מלחמה: מלחמת חרבות ברזל.
ראו גם

פיגועי טרור נגד ישראלים בישראל ובשטחים ב-2021
פיגועי טרור נגד ישראלים בישראל ובשטחים ב-2022
פיגועי טרור נגד ישראלים בישראל ובשטחים ב-2023
הבריחה מבית הסוהר גלבוע
מבצע שובר גלים
גל הטרור בישראל (אביב 2022)
טרור פלסטיני
שיגור רקטות פלסטיניות לעבר ישראל
אליפות וימבלדון 1937

| --- | --- |
 ענף:  טניס 
 תקופת התחרות:  21 ביוני 1937 – 3 ביולי 1937 (13 ימים) 
 מספר תחרות:  57 
 עיר מארחת:  אצטדיוני הטניס בווימבלדון 
 זוכה:  גברים:דון בדג' (ארצות הברית) נשים:דורותי ראונד (הממלכה המאוחדת) זוגות גברים: דון בדג'/ג'ין מאקו (ארצות הברית) זוגות נשים:סימון מתייה (צרפת)/בילי יורק (הממלכה המאוחדת) זוגות מעורבים: דון בדג'/אליס מרבל (ארצות הברית)
 
 → אליפות וימבלדון 1936 אליפות וימבלדון 1938 ← 
 
אליפות וימבלדון 1937 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-2 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
דון בדג' (ארצות הברית) זכה באליפות זו ב-3 תארים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. המנצח בשנים 1934-1936 פרד פרי (בריטניה) לא השתתף בתחרות. לקראת התחרות המשתתפים החזקים דורגו כדלקמן:
דון בדג' (ארצות הברית ארצות הברית), מנצח התחרות
גוטפריד פון קראם (גרמניה הנאצית (1935–1945) גרמניה), הפסיד במשחק הגמר
הנר הנקל (גרמניה הנאצית (1935–1945) גרמניה), הודח ברבע הגמר
באני אוסטין (בריטניה בריטניה), הודח בחצי הגמר
בריאן גרנט (ארצות הברית ארצות הברית), הודח ברבע הגמר
רודריך מנצל (צ'כוסלובקיה צ'כוסלובקיה), הודח בסיבוב הראשון
ויוויאן מקגרת' (אוסטרליה אוסטרליה), הודח ברבע הגמר
פרנק פרקר (ארצות הברית ארצות הברית), הודח בחצי הגמר
במשחק הגמר, דון בדג' (ארצות הברית), נפגש עם גוטפריד פון קרם (גרמניה) וניצח ב-3 מערכות. בשנה זו דון בדג' ניצח גם באליפות ארצות הברית הפתוחה. לגוטפריד פון קרם זה היה הפסד שלישי ברציפות במשחק הגמר בתחרות הגברים.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:
הלן ג'ייקובס (ארצות הברית ארצות הברית), מנצחת השנה הקודמת, הודחה ברבע הגמר
הילדה שפרלינג קראווינקל (גרמניה הנאצית (1935–1945) גרמניה), הודחה ברבע הגמר
אניטה ליזאנה (צ'ילה צ'ילה), הודחה ברבע הגמר
ידוויגה אנדז'ייובסקה (פולין פולין), הפסידה במשחק הגמר
אליס מרבל (ארצות הברית ארצות הברית), הודחה בחצי הגמר
סימון מתייה (צרפת צרפת), הודחה בחצי הגמר
דורותי ראונד ליטל (בריטניה בריטניה) מנצחת התחרות
קיי סטמרס (בריטניה בריטניה), הודחה בסיבוב הרביעי
במשחק הגמר דורותי ראונד ליטל (בריטניה) ניצחה את ידוויגה אנדז'ייובסקה (פולין) ב-3 מערכות.
התחרות > תחרות זוגות גברים

בתחרות השתתפו 64 זוגות. כמו בשנה שעברה 4 זוגות דורגו.
פט יוז וריימונד טאקי (בריטניה בריטניה), מנצחי תחרות 1936, הפסידו במשחק הגמר
דון בדג' וג'ין מאקו (ארצות הברית ארצות הברית), ניצחו בתחרות
הנר הנקל וגוטפריד פון קראם (גרמניה הנאצית (1935–1945) גרמניה), הודחו בחצי הגמר
ג'ק קרופורד וויוויאן מקגרת' (אוסטרליה אוסטרליה), הודחו בסיבוב הראשון
במשחק הגמר דון בדג' וג'ין מאקו (ארצות הברית), שיחקו נגד פט יוז וריימונד טאקי (בריטניה) וניצחו ב-4 מערכות. לדון בדג' זה היה התואר השני בשנה זו.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
פרדה ג'יימס וקיי סטמרס (בריטניה בריטניה), מנצחי תחרות 1936, הודחו ברבע הגמר
סימון מתייה (צרפת צרפת) ובילי יורק (בריטניה בריטניה), ניצחו בתחרות
הלן ג'ייקובס (ארצות הברית ארצות הברית) והילדה שפרלינג קראווינקל (גרמניה הנאצית (1935–1945) גרמניה), הודחו בסיבוב השלישי
אוולין דירמן וג'ואן אינגרם (בריטניה בריטניה), הודחו בחצי הגמר
במשחק הגמר סימון מתייה (צרפת) ובילי יורק (בריטניה) שיחקו נגד פיליס קינג ואלסי פיטמן (בריטניה) שלא היו מדורגות וניצחו אותן בשתי מערכות.
התחרות > תחרות זוגות מעורבים

בתחרות השתתפו 80 זוגות. מנצחי תחרות 1936 פרד פרי ודורותי ראונד (בריטניה) לא השתתפו בתחרות. 4 זוגות קיבלו דירוג:
דון בדג' ואליס מרבל (ארצות הברית ארצות הברית), מנצחי התחרות
איבון פטרה וסימון מתייה (צרפת צרפת), הפסידו במשחק הגמר
פרנק ויל ומרי ויטמרש (בריטניה בריטניה), הודחו בסיבוב הרביעי
נורמן פרקוהרסון (דרום אפריקה (1928–1994) דרום אפריקה) וקיי סטמרס (בריטניה בריטניה), הודחו בסיבוב השלישי
במשחק הגמר דון בדג' ואליס מרבל (ארצות הברית) שיחקו נגד איבון פטרה וסימון מתייה (צרפת) וניצחו בשתי מערכות. בכך דון בדג' זכה בתואר השלישי באליפות זו.
דון בדג', מנצח תחרות הגברים
דורותי ראונד ליטל, מנצחת תחרות הנשים
מסיושי סאן

| --- | --- |

 לידה:  11 באוגוסט 1957 (בן 67) טוסו, יפן 
 מדינה:  יפן 
 מקום מגורים:  טוקיו 
 השכלה:  אוניברסיטת קליפורניה בברקלי  Holy Names University 
 תפקיד:  מנהל כללי  יושב ראש  מנהל כללי  יושב ראש 
 פרסים והוקרה:  טיים 100 (2018) 
 
מסיושי סאן (ביפנית: 孫 正義;  בקוריאנית: 손정의 "סון ג'אונג אוּוִי"; נולד ב-11 באוגוסט 1957) הוא יזם טכנולוגיה, משקיע ונדבן קוריאני-יפני מיליארדר. הוא המייסד, יו"ר, מנכ"ל ובעל המניות הגדול ביותר של הקונצרן היפני סופטבנק, והיו"ר הנוכחי של תאגיד ספרינט. בנוסף ברשותו קבוצת בייסבול יפנית מקצוענית בשם פוקואוקה סופטבנק הוקס. דורג כאחד מעשירי תבל, בשנת 2024 הוערך הונו על ידי פורבס בכ-32.7 מיליארד דולר (מדורג במקום 51 בעולם ובמקום השני ביפן). יכהן כיושב ראש סטארגייט (חברה).
הערות שוליים

↑  הפרופיל של מסיושי סאן, באתר פורבס
| --- | --- |
בקרת זהויות :  CiNii: DA10324279  ISNI: 0000 0000 3920 9646  LCCN: no00014096  NDL: 00534767  NLK: KAC200202533  VIAF: 66009155   WorldCat (עם VIAF): 66009155 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טימותי הולך לבית הספר

| --- | --- |

כרזת הסדרה
 סוגה:  הנפשה, ילדים
 יוצרים:  רוזמרי וולס
 בימוי:  גארי הרסט
 מדבבים:  ראו כאן
 מדבבים בעברית:  ראו כאן
 ארץ מקור:  קנדה קנדה הונג קונג הונג קונג
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  26
 הפקה
 חברת הפקה:  Silver Lining Productions Animation Services Hong Kong Limited Nelvana
 אורך פרק:  22 דקות (כל פרק מורכב משני פרקים משניים באורך 11 דקות)
 שידור
 רשת שידור:  PBS Kids (ארצות הברית) TVOntario (קנדה)
 רשת שידור בישראל:  ערוץ הילדים ערוץ הופ!
 פורמט (קול):  סטריאו
 תקופת שידור מקורית:  30 בספטמבר 2000 – 28 בדצמבר 2001
 תקופת שידור בישראל:  2002 – 2003
 קישורים חיצוניים
 אתר רשמי
 דף התוכנית ב-IMDb
טימותי הולך לבית הספר (באנגלית: Timothy Goes to School) היא סדרת הנפשה קנדית-הונג קונגית לילדים, המבוססת על מספר ספרים של הסופרת רוזמרי וולס. הסדרה הופקה על ידי Silver Lining Productions,‏ Animation Services Hong Kong Limited ו-Nelvana, כאשר היא עוקבת אחר דביבון קטן בשם טימותי הלומד בכיתה א' ובכל יום לומד יחד עם חבריו דברים חדשים.
הסדרה שודרה בקנדה בערוץ TVOntario ובארצות הברית בערוץ PBS Kids, כאשר פרק הבכורה שלה שודר ב-30 בספטמבר 2000 ופרק הסיום שודר ב-28 בדצמבר 2001. בישראל הסדרה שודרה בדיבוב לעברית בערוץ הילדים, ולאחר מכן בערוץ הופ!, החל משנת 2002 עד שנת 2003. לסדרה הופקו שתי עונות ו-26 פרקים באורך 22 דקות, כאשר כל פרק מורכב משני פרקים משניים באורך 11 דקות.
תקציר העלילה

העלילה עוקבת אחר טימותי, דביבון קטן אשר לומד בכיתה א'. הוא מתחיל את שנתו הראשונה בבית ספר יחד עם עוד עשרה תלמידים נוספים, שכל אחד מהם הוא בעל חיים שונה. הוא מתחבר אל הילדים, ויחד איתם הוא לומד כל יום משהו חדש. רוב התלמידים לומדים בכיתה של גברת צ'יקה, אשר תמיד מוכנה לעזור להם.